Vita:Acél

message: „A vasat az ércből az oxigén eltávolításával vonják ki egy másik, hasznosabb anyag, mint a szén segítségével”
Ehelyett nem lenne gördülékenyebb valami ilyesmi, hogy:
„A vasat az ércből úgy vonják ki, hogy az oxigént egy számára kémiailag vonzóbb elem, a szén segítségével távolítják el”
(Angolul: Iron is extracted from ore by removing the oxygen by combining it with a preferred chemical partner such as carbon)
--Villanueva 2007. február 3., 17:17 (CET)
A vas(III)-oxid szénnel való reakciójakor szén-monoxid keletkezik, és nem szén dioxid.RuszkiHos 2007. június 2., 11:12 (CEST)

message: A vas-szén állapotábra neve emlékeim szerint vas - vas-karbid állapotábra ⇒ Fe-Fe3C.
Az ábra nem a legszerencsésebb, véleményem szerint praktikusabb az állapotábrát torzulva kirajzolni. Gondolok itt arra, hogy a ferrit is beférjen normálisan. Lényegtelen, hogy 0.0002% a 2.03%-hoz képest arányban van-e a skálán vagy sem. A fontosabb hőmérsékleti és súly %-i adatok is rákerülhetnének az állapotábrára - 6.67%, 4.3%, 2.03%, 0.8%, 0.0002% (ez utobbi értéke igazándiból annyira nem fontos, úgy is napról-napra változik, de a nagyságrendet jól mutatja).
– Kamarton  vita 2007. november 30., 11:59 (CET)
thread_title:  Vas - vas-karbid állapotábra 

message: Kedves Péter! Elnézést kérek, de főleg az Acélgyártás fejezetbe belepiszkáltam kissé. Az egyik: az öntött tuskóban lévő repedés eltüntetése miatt: ha az öntött termékben repedés van, azt már nem lehet eltüntetni. A másik: ma már többnyire folyamatos öntéssel készítik a szilárd terméket, kokillába csak a kovácsolásra (ritkán csőgyártásra) való anyagot öntik. Emiatt "ment ki a divatból" a blokkhengerlés, nem volt ugyanis mit vinni a blokksorokra. Elnézést még egyszer, de így egyszerűbb volt, mint a Vitalapon hosszas válaszcserékkel megoldani. Szalax vita 2008. január 8., 19:03 (CET)
replies: text: Bocs, még eszembe jutott más is: az utolsó mondat "A korszerű acélgyártásnál ezek a folyamatok sokszor nem különülnek el, a gyártósor elején beadagolják az ércet és kész acéltermék jön ki a másik oldalon." ebben a formában nem igazán szerencsés. Talán el lehetne hagyni. Más: az Acélgyártás egy igen nagy terület, engedelmeddel én tervbe venném a kiegészítését, az acélgyártási eljárások bemutatásával. Más2: Nem gondolod, hogy az egész szócikk tartozhatna a Kohászat kategóriába is? Egyébként gratulálok az egész cikkhez, hatalmas munka! Üdv: Szalax vita 2008. január 8., 19:15 (CET)
replies: text: :Köszönöm a segítséget. Csinálj olyan változtatásokat, amilyeneket csak jónak látsz. Egyébként nem hatalmas munka, gyakorlatilag az angol szócikket fordítottam le. Amikor írtam, még nem volt Kohászat kategória. Kaboldy vita 2008. január 8., 22:39 (CET)
thread_title: Acélgyártás

message: Sziasztok! Először is nagyon gratulálok ehhez a tartalmas cikkhez, tényleg öröm volt olvasni. Még nekem, abszolút laikusnak is élvezetes volt.
Azt azért nem titkolom, hogy nagyon hiányoltam a kohászati vonatkozások mellé legalább ugyanilyen terjedelemben még két-három témakört:
* Az acél(gyártás) története
* Az acél felhasználása
* Gazdasági jelentősége
Tudom, tudom, írjam meg én, mondjátok. Csak az a baj, hogy semmit sem értek a témához... Üdv,
zfor vita 2008. augusztus 6., 18:50 (CEST)
thread_title: Történet + Felhasználás